
«Nit de musicals: Swing Broadway». Direcció escènica i dramatúrgia: Paco Mir. Direcció musical: Andreu Gallén. Coreografia: Maria Bossy. Barcelona Jazz Orquestra: Dani Alonso (director), Víctor De Diego, Albert Abad, Xavier Figuerola, Jose Aladid, Jaume Badrenas (saxos). Mattew Simon, Ivó Ollé, Alberto Pérez, Jaume Peña (trompetes). Dani Alonso, Jordi Giménez, Josep Tutusaus, Sergi Vergés (trombons) Federico Mazzanti (piano). Nano Fernández (contrabaix). Frits Landesbergen (bateria). Alberto Martínez (regidor de l’orquestra). Meritxell Maset (coordinadora de l’orquestra). Orquestracions: Jordi Cornudella. Traducció de les cançons: David Pintó, Paco Mir i Roser Batalla. Cantants: Javier Arroyo “Jota”, Xavi Duch, Ivan Labanda, Mercè Martínez, Patricia Paisal, Diana Roig i Lucía Torres. Amb la participació de Miguel Ángel Sánchez, Ángeles Castuera i la Companyia Bratislava (Anna Arena, Laura Pau, Jofre Bellés i Albert Ruiz). Amb la col·laboració estel·lar d’Àngel Llàcer. Ballarins: Maria Bossy, Alejandro Carrera, Roser Font, Alejandro Llorca, Salva López, Marius Praniauskas i Èlia Solé. Amb la participació d’alumnes de les escoles Aules (Anna Lagares i Joan Mas), Eòlia (Xevi Freixa i Elena Ribera), Coco Comin (Joaquín Catalán i Jana Sánchez), Memory (Alba Pàmies i Francisco Javier Ramos), Lazzigags Aula de Teatre (Àlex Riveras i Clara Dolcet) i ESART (Valèria Sorolla i Ferran Martín). Escenografia i coordinació de vestuari: Marc Udina. Disseny de la il·luminació: Ignasi Morros. Disseny de so: Joan Gil. Cap tècnic: Joan Segura. Caracterització: Toni Santos. Primera regidora: Maria Laporta. Segona regidora: María de Frutos. Disseny del cartell: Frankie de Leonardis. Fotografies de l’espectacle: David Ruano. Fotografies d’estudi: Frank Díaz. Estilisme de les fotos d’estudi: Jorge Zúnica. Xarxes socials: Albert Martí i Eva Parra. Realització de virals: Teatralnet Multimèdia. Ajudanta de direcció: Sara Martínez. Producció executiva: Teatralnet. Producció: Albert Miret. Grec 2016. Teatre Grec Montjuïc. Del 26 al 27 de juliol.
_______________________________________________________________
El Grec va ser Broadway
El públic unànimement dempeus va saludar amb ovació i continuats “bravos” aquesta Nit de Musicals: Swing Broadway, vibrant i fresc homenatge als mítics  musicals de Broadway.

Reunits a l´escenari set excel·lents cantants-actors-ballarins i set excel·lents ballarins, impecablement acompanyats per la Barcelona Jazz Orquestra (15 músics, sota la direcció de Dani Alonso), un cor vocal de quinze components alumnes de las escoles Aules, Eòlia, Coco Comín, Memory, Lazzigags i Esart, artistes invitats i una original dramatúrgia i una direcció plena de ritme de Paco Mir. El mateix Mir amb David Pintó i Roser Batalla són els autors dels textos en català de les cançons que intercalen encertats comentaris locals i d´actualitat.

Tot comença com si fos una festa de barri, amb la reivindicació del carrer Broadway, que finalment acaba essent una brillant avinguda amb la sensació de que el musical català i molt en concret els components d´aquest brillant repartiment han donat un pas més endavant. Un Ivan Labanda estel·lar (presentador, cantant, ballarí, imitador), va donant entrada a la resta d´artistes.  Mercè Martinez sempre estel·lar, domina l´escena, com actriu i com a cantant, amb interpretacions de gran nivell (extraordinari el seu diàleg jazzístic amb la trompeta de Mattew Simon o el divertit duet recorrent la platea del Grec amb Labanda). Patricia Paisal, potent i sensual (Hot), Diana Roig dotada d´una notable potència vocal (És el meu home) i una Lucía Torres cada vegada més polivalent i plena de picardia, completant la part actoral-cantant femenina. A la part masculina, hi són, excel·lents Javier Arroyo-Jota i Xavi Duch (actors-ballarins-claquetistes-cantants), conjuntament amb Ivan Labanda. El cos de ball, magnífic, està format per Alejandro Carrera, Alejandro Llorca, Roser Font, Salva Lòpez, Marius Praniauskas i Elia Solé, sota la direcció coreogràfica i la presencia també com a ballarina de l´excepcional Maria Bossy (extraordinari número de claqué col·lectiu).

Àngel Llàcer és el principal artista convidat, l´estrella que acompanya de forma sorpresa la vetllada amb un inici molt ben aconseguit on es barregen l'original i la còpia (Ivan Labanda clavant la imitació de la veu de Llàcer amb el propi Llàcer). A continuació, deixant el personatge histriònic i rondinaire que ha creat, sorgeix el gran artista que és Àngel Llàcer amb una magistral interpretació a lo Frank Sinatra i més, del popular tema New York, New York, que va deixar bocabadat a més d´un-a.

Completant la llista d´artistes convidats, la Companyia Bratislava (Laura Pau, Anna Arena, Jofre Bellés i Albert Ruiz), que ens varen oferir uns números del seu paròdic espectacle sobre els aspirants al món de l'espectacle a la recerca d´una oportunitat, i la participació de Miguel Angel Sánchez i Ángeles Castuera.

El Grec va ser Broadway. Chapeau!!!!!
Ferran Baile, Recomana, 28 juliol 2016

Una cita essencial del Grec, amb càrrega de fons inclosa

Malgrat la seva joventut, la Nit de Musicals no només és ja una autèntica tradició del Festival Grec sinó que porta el camí de convertir-se en un ingredient essencial d’aquest certamen, al qual, cal dir-ho, li confereix una pàtina popular que li va molt bé al programa en general. Sota el títol de Swing Broadway, la tercera Nit ha presentat aquest any un programa potser més exquisit que en les dues edicions anteriors, centrat en temes de jazz i swing extrets de diferents musicals i combinats sàviament per alternar les peces més i menys conegudes. Però tot i així, i aquí la raó de la consideració inicial, el públic no només ha tornat a respondre omplint en dues ocasions el mastodòntic Teatre Grec de Montjuïc sinó que ho ha fet, a més, de manera entusiasta i completament entregada. Fins i tot es diria que hiperventilada, en alguns casos.

Més enllà d’aportar a l'oferta del Grec un espectacle amable, desenfadat, festiu i per a tots els públics, però, la Nit de Musicals té una càrrega de fons que convé recordar cada any. La proposta demostra que a Catalunya hi ha una generació d’actors —majoritàriament, però no necessàriament, joves— excel·lentment preparada per al musical que sovint xoca amb uns directors carregats de tòpics sobre el gènere, amb unes productores que no poden apostar-hi per raons econòmiques i, més greu, amb un sistema teatral que continua ancorat en l’artesania sense capacitat i/o voluntat de convertir-se en indústria. I tot plegat embolcallat en la paradoxa que suposa l’existència d’un públic incondicionalment lliurat a la disciplina en qüestió. Més aviat trist, tot plegat.

Això del xoc entre actors i directors ve molt al cas d’aquesta tercera Nit perquè al costat d’un bon treball musical en general, la proposta pecava d’un plantejament molt discutible i ple de ‘teiatru’ intentant donar un lligam dramatúrgic innecessari al conjunt de temes escollits. La protesta veïnal per canviar el nom del carrer pel de Broadway, el joc amb el públic per escollir la següent cançó o la regidora despistada són un farciment innecessari per un indiot prou contundent de per si, deixant de banda que posava als actors en la tessitura, sempre incòmoda, d’haver de defensar un guió balder, forçat i poc graciós. En definitiva, massa de final de curs per a una de les grans cites del Grec.

Per sort, la feina dels músics, el cos de ball i, sobretot, dels actors empetitia el despropòsit. El repartiment, equilibrat i de qualitat en l’apartat vocal però no tant homogeni en matèria interpretativa, un estadi en el qual Ivan Labanda, Mercè Martínez i Xavi Duch van demostrar novament perquè són noms en majúscula del teatre musical català.
Marc Sabater, Recomana, 29 juliol 2016

Visca el nou Carrer Broadway!

Com diu una de les cançons, la Nit de Musicals va ser una nit molt especial. Tres, en realitat. Jo em permeto la llibertat que em deu donar l’edat o l’haver deixat de tenir editors i aquestes coses, per fer la crítica a partir de l'assaig general. Sé que no és el que se sol fer, però l’impossibilitat d’anar-hi un altre dia em va portar el dilluns 25 als Jardins del Grec, a respirar els aires d’un Broadway-Poble Sec.

Un cop l’any (aquesta ha estat la tercera edició) el Grec es vesteix de Musical amb el que diria que ha esdevingut una cita imprescindible: un espectacle-compilació de temes de musicals que cada any se centra en un focus diferent (2014, musicals catalans-Guinovart; 2015, Una nit a Broadway amb sorpreses i 2016, el swing). Es una iniciativa que impulsa i produeix Teatralnet, amb qui tothom sap que estic vinculada. M’és, per tant,  força difícil —fins i tot no sé com fer-ho— intentar que em desvinculeu de la Revista per creure'm. Prometo que seré tot l’objectiva que s’ha de ser. El problema és que em va agradar molt, molt, molt. I pel que he sabut, els dos dies d'exhibició oficial han aixecat més de 2000 persones dempeus, vibrants, entregades i amb ganes que arribi l'any que ve. 
Aquest és un aval de la meva sinceritat. Però n'hi ha un altre: l’equip que el va fer possible, que va estar impecable durant els 100 minuts llargs de l’espectacle, he sabut que tots tres dies. A les notes que solem prendre els que després n'hem de parlar, vaig posar: Cada cop que surt la Mercè omple l’escenari, i mira que és gran!  o Ei, alerta en Duch, com balla!  o Què gran el Labanda, què gran! Com es pot ser el Jonqueras, el Rufian, el Llàcer i un cantant i ballarí impecable a la vegada! o Que joves, frescos i divertits els Bratislava. I al final: Uauuuu! Si el Sinatra ressuscités inflaria d’hòsties el Llàcer per fer-ho tan bé com ell! Aquestes són les notes, ara aniré al llenguatge més refinat que emprem a les crítiques.

Paco Mir, director d’escena, ens va presentar l’espectacle dient que passava al Poble-Sec, “en un carrer que no diré el nom” i on celebraven la festa d'inauguració d'un nou nom, que havien aconseguit rebatejar per votació popular: érem al nou Carrer Broadway. L’orquestra, amagada darrere els llums de color de les festes de nit, era la Barcelona Jazz Orquestra, dirigida per Dani Alonso i amb el Mestre Andreu Gallén, que s’ha encarregat de tota la part musical, com també ha estat el director musical de les altres dues edicions. Hi havia taules i cadires al voltant de l’orquestra, un mobiliari que, segons ens van dir a la presentació, el va oferir la gent del barri, que probablement assistirien de figurants a les taules algun dels dies.

I surt el gran, grandíssim Ivan Labanda, fent de Mestre de Cerimònies. A partir d’aquí, tot va rutllar com una maquinària de rellotge amb acabats impecables de fusteria, per dir-ho en el llenguatge literariet de les crítiques. Els temes ben combinats, les situacions dramatúrgiques també... De tant en tant sortia l’Àngels Castuera que ho feia tan bé que semblava autèntica. Feia la Berta, una tècnica o regidora una mica maldestre que s’equivocava sempre. Us puc assegurar que no és regidora, és una actriu amb companyia pròpia. 

De guió, certament no n’hi ha gaire, però n’hi ha. I és molt divertit. Efectivament la Mercè Martínez omplia l’escenari perquè potser feia més solos o els seus temes eren més coneguts i els va cantar amb molta seguretat, soltura i força. Va fascinar. Però també la Patrícia Paisal, la Diana Roig, la Lucia Torres... I els nois: en Xavi Duch ens va fer diverses exhibicions de claqué d'aquelles que et fan viatjar a Broadway de cop. I al final, en Labanda també es va marcar un claqué impressionant. Sempre acompanyats de ballarins professionals i alumnes de diferents escoles de musical o teatre de Barcelona. A mi em va cridar l’atenció una ballarina menuda, que t’atrapava. Després vaig saber que era la gran Maria Bossy, que va dissenyar la coreografia. En dansa sóc una mica ignorant però ho vaig encertar!

I l’Àngel Llàcer. Jo no sé que es pot afegir d’aquest home, una mica cridaner, impulsiu, histriònic, que no passa desapercebut enlloc... que no s'hagi dit ja. Sisplau que a ningú li passi per alt que és un grandíssim director, actor, mestre de cantants i cantant ell mateix, que de vegades s’entesta en dissimular-ho o no donar-li importància. Apareix gairebé al final del Swing Broadway amb el seu rotllo una mica clown, es troba amb el seu alter ego de Polònia, l’Ivan, fan una mica les seves cosetes i, per acabar, ens canta el New York New York. Jo aquí ja no tinc paraules. Mira, torno al meu llenguatge: estava a punt de saltar a l’escenari i menjar-me’l a petons!
I va, per quedar-me tranquil·la i perquè vegeu que sóc objectiva, posaré... una mancanceta. Hi hagués quedat bé una pancarta grossa que digués alguna cosa tipus Visca el nou carrer Broadway. La resta, un bombó.
Teresa Bruna, Recomana, 29 juliol 2016

El «Broadway catalán» triunfa en el Grec

La Nit de musicals ha logrado hacerse un hueco imprescindible en el Grec: dos funciones en el anfiteatro con las entradas agotadas demuestran que los espectadores tienen ganas de marcha; de un género vibrante y muy apropiado para el gran escenario al aire libre del festival. En su tercera edición, titulada Swing Broadway y que acabó con el público en pie estusiasmado, la iniciativa impulsada por Albert Miret (Teatralnet) ha tomado vuelo con una más ágil puesta en escena que ha llevado la firma del ‘tricicle’ Paco Mir, genio del humor sin palabras, pero también director de montajes teatrales, incluidas zarzuelas. El espectáculo, planteado como una fiesta de barrio para reclamar que una calle se llame Broadway, rescató los títulos con más swing de emblemáticos musicales como West Side Story, Gypsy, Chicago, Singin’in in the rain o 42nd Street, traducidas al catalán, la mayoría por David Pintó, y bajo la dirección musical de Andreu Gallén, que en septiembre estrenará el Scaramouche de Dagoll Dagom. Ivan Labanda ejerció con fluidez de estupendo maestro de ceremonias, desplegando su polifacético talento como actor, cantante e imitador, y añadiendo el de bailarín de claqué, reto del que también salió airoso.
La espléndida Mercè Martínez se impuso como la indiscutible reina de la noche. Cumple con todos los requisitos del exigente género, sumando a su magnífica voz un dominio del escenario y un nivel interpretativo que no desentonaría ni en el mismísimo Broadway. Como ejemplo, la desbordante sensualidad que manejó en Big spender (de Sweet Charity) o los brillantes duetos que se marcó con Labanda y el trompetista Mattew Simon, de la Barcelona Jazz Orchestra, formación elegida muy acertadamente para acompañar a los cantantes. El notable elenco se completó con Patricia Paisal, que brilló en Too Darn Hot (Kiss me Kate), Diana Roig, Lucía Torres, Javier Arroyo ‘Jota’ y Xavier Duch.

Duch, consagrado ya como uno de los grandes talentos del ‘broadway’ catalán —causó sensación en la pasada edición de Nit de musicals con su chispeante vis cómica, desenvoltura y dominio del claqué–, pudo lucirse con la voz y los pies en Trap your troubles away (Mack and Mabel). Tampoco él, que compartió faldas ‘a lo loco’ con Labanda en Sugar (mejor musical de los Premis de la Crítica 2015), desluciría entre los neones de Nueva York. Como no lo hizo en el Grec la estrella invitada de la función: Àngel Llàcer. Apareció cual vedete desfilando escaleras abajo tras las chanzas de Labanda (que lo imitó) y Martínez, jactándose de que ya estaba pasado de moda. El artífice de El petit príncep, famoso por Tu cara me suena y otras inmersiones televisivas, tiene más tablas que piedras el anfiteatro, y se avino a demostrarlo. Se atrevió con la difícil New York, New York inmortalizada por Frank Sinatra, y sirviéndose de su poderío vocal y de una exacerbada teatralidad, bien encajada en su rol estelar, acabó con el público rendido.
También se rindió el personal a los números de claqué, con piezas como I got rythm (Girl crazy) interpretada por Labanda, que elevaron la magia de la velada. Maria Bossy firmó las alegres y contagiosas coreografías y las bailó junto a profesionales y estudiantes de varias escuelas. Tuvieron sus minutos de gloria, en plan paródico, los miembros de la joven compañía Bratislava: Laura Pau, Anna Arena, Jofre Bellés y un Albert Ruiz que salió con muleta, sumándose a la lista de lesionados de este Grec que inició Anna Moliner (con un brazo en cabestrillo) en el espectáculo inaugural, Les bruixes de Salem. Un Grec que esperemos continúe trasladándonos a Broadway en las próximas ediciones.
Imma Fernández, Recomana, 31 juliol 2016

_______________________________________________________________
